สีลม-เพลินจิตแชมป์สูงสุด
กรมธนารักษ์ พร้อมประกาศราคาประเมินที่ดินใหม่ เริ่มใช้ 1 ม.ค.59 โดยราคาที่ดินทั่วประเทศปรับเพิ่มขึ้น 25% ขณะที่กรุงเทพฯ ปรับขึ้น 15.78% ที่ดินสีลมยังครองแชมป์ราคาประเมินสูงสุด 1 ล้านบาทต่อตารางวา ส่วนพิษณุโลกครองแชมป์,ราคาที่ดินต่างจังหวัดเพิ่มขึ้นสูงสุด 51.19%,ผู้สื่อข่าวรายงานจากกรมธนารักษ์ว่าวันที่ 1 ม.ค.59 กรมธนารักษ์มีความพร้อม 100% ในการประกาศราคาประเมินที่ดินใหม่ทั่วประเทศโดยวันที่ 25 ธ.ค.นี้ นายจักรกฤศฏิ์ พาราพันธกุล อธิบดีกรมธนารักษ์ จะแถลงข่าวอย่างเป็นทางการ สำหรับราคาประเมินที่ดินที่จะเริ่มใช้ตั้งแต่ปี 59 ไปถึงปี 62 รวมเวลา 4 ปี ปรากฏว่า ราคาประเมินที่ดินใหม่ทั่วประเทศ ปรับเพิ่มขึ้น 25% โดยเขตพื้นที่กรุงเทพฯ เพิ่มขึ้น 15.78% โดยราคาที่ดินพระโขนงปรับเพิ่มขึ้นสูงสุด 33.54% รองลงมาเป็นจตุจักร 29.75% บางกะปิ 27.73% ลาดพร้าว 25.60% ลาดกระบัง 22.63% ประเวศ 21.93% มีนบุรี 21.43% บางเขน 19.85% บึงกุ่ม 19.21% บางขุนเทียน 10.83% ธนบุรี 7.35% บางกอกน้อย 6.87% หนองจอก 6.19% หนองแขม 4.76% ดอนเมือง 4.52% และห้วยขวาง 1.04% เป็นต้น,ทั้งนี้ หากพิจารณาพื้นที่เขตกรุงเทพฯกับปริมณฑล พบว่า ราคาประเมินที่เพิ่มขึ้นสูงสุดคือ จังหวัดสมุทรสาคร โดยมีอัตราเพิ่มขึ้น 50% โดยเมื่อปี 55-58 ราคาสูงสุดและต่ำสุดอยู่ที่ 60,000-400 บาทต่อตารางวา ปัจจุบันเพิ่มขึ้นเป็น 64,000-400 บาทต่อตารางวา รองลงมาเป็นพื้นที่กรุงเทพฯ เพิ่มขึ้น 15.78% ราคาเดิม 850,000-500 บาท เพิ่มขึ้นเป็น 1 ล้านบาท-500 บาท สมุทรปราการ เพิ่มขึ้น 15.09% ราคาเดิม 150,000-500 บาท เพิ่มเป็น 160,000-500 บาท ปทุมธานี เพิ่มขึ้น 10.83% ราคาเดิม 150,000-500 บาท เพิ่มเป็น 150,000-600 บาท นนทบุรี เพิ่มขึ้น 9.25% ราคาเดิม 150,000-1,000 บาท ปัจจุบัน 170,000-1,000 บาท และนครปฐม เพิ่มขึ้น 8.39% เป็น 80,000-125 บาท,โดยย่านถนนที่มีราคาประเมินที่ดินสูงสุดในประเทศไทยคือ 1.ถนนสีลม 1 ล้านบาทต่อตารางวา 2.เพลินจิต-ราชดำริ 900,000 บาทต่อตารางวา 3.สาทร-วิทยุ 750,000 บาทต่อตารางวา 4.เยาวราช 700,000 บาทต่อตารางวา 5.สุขุมวิท 650,000 บาทต่อรางวา 6.นราธิวาสราชนครินทร์ 600,000 บาทต่อตารางวา 7.อโศก-มนตรี 550,000 บาทต่อตารางวา 8.เจริญกรุง 500,000 บาทต่อตารางวา 9.กรุงธนบุรี 450,000 บาทต่อตารางวา 10.ทองหล่อ 420,000 บาทต่อตารางวา และ 11.รัชดาภิเษก 400,000 บาทต่อ ตารางวา ส่วนประเมินราคาต่ำที่สุดคือ เขตบางขุนเทียน 500 บาทต่อตารางวา เขตหนองจอก ถ.เลียบคลองลำเจดีย์ 1,300 บาทต่อตารางวา ถ.วิบูลย์สาธุกิจ 3,700 บาทต่อตารางวา และถนนนิลเหมนิยม 3,200 บาทต่อตารางวา ราคาประเมินสูงสุดในกรุงเทพฯที่ครองแชมป์ตลอดกาล คือ ที่ดินบนถนนสีลมตั้งแต่แยกศาลาแดงถึงแยกถนนนราธิวาสราชนครินทร์ ตารางวาละ 1 ล้านบาท รองลงมาคือบนถนนราชดำริ จากแยกราชประสงค์ ถึงคลองแสนแสบ และถนนพระรามที่ 1 จากแยกปทุมวันถึงแยกราชประสงค์ และถนนเพลินจิตตลอดสายตารางวาละ 900,000 บาท ขณะที่ราคาที่ดินที่เป็นสถานีรถไฟฟ้าหลายแห่งก็ปรับเพิ่มขึ้นด้วยเช่นกันโดยราคาประเมินเฉลี่ยปรับขึ้น 70-75%,สำหรับราคาที่ดินในต่างจังหวัดพบว่า ภาคกลางปรับขึ้นมากสุดคือ จังหวัดพิษณุโลก เพิ่มขึ้น 51.19% ราคาสูงสุด 80,000 บาทต่อตารางวา ต่ำสุด 30 บาทต่อตารางวา ภาคเหนือ จังหวัดน่าน เพิ่มขึ้น 111% ราคา สูงสุด 85,000 บาท ต่ำสุด 25 บาท ภาคตะวันออกเฉียงเหนือ จังหวัดเลย เพิ่มขึ้น 82.86% สูงสุด 55,000 บาท ต่ำสุด 50 บาท ภาคตะวันออก ปราจีนบุรี เพิ่มขึ้น 48% สูงสุด 45,000 บาท ต่ำสุด 75 บาท ภาคตะวันตกเพชรบุรี เพิ่มขึ้น 81.75% สูงสุด 100,000 บาท ต่ำสุด 50 บาท และภาคใต้ นครศรีธรรมราช เพิ่มขึ้น 37.34% สูงสุด 200,000 บาท ต่ำสุด 60 บาท,ส่วนพื้นที่ 6 เขตเศรษฐกิจพิเศษ จังหวัดตากเพิ่มมากสุด 42.65% ราคาประเมินสูงสุด 63,000 บาทต่อตารางวา ต่ำสุด 75 บาทต่อตารางวา โดยอำเภอแม่สอด ถ.อิทรคีรี ปรับขึ้นมากที่สุด 95.07% จังหวัดมุกดาหาร เพิ่มขึ้น 38.12% สูงสุด 650 บาท ต่ำสุด 50 บาท อำเภอกว้านใหญ่เพิ่มขึ้นมากสุด 62.50% จังหวัดหนองคายเพิ่มขึ้น 37.17% สูงสุด 2,100 บาท ต่ำสุด 100 บาทต่อตารางวา จังหวัดสงขลาเพิ่มขึ้น 35% สูงสุด 30,000 บาท ต่ำสุด 125 บาท จังหวัดสระแก้ว เพิ่มขึ้น 24.10% มากสุด อ.อรัญประเทศ ตลาดโรงเกลือ 62.14% สูงสุด 20,000 บาท ต่ำสุด 50 บาท และจังหวัดตราด เพิ่มมากสุด อ.คลองใหญ่ ถนนมุ่งคีรี 24.88% สูงสุด 7,000 บาท ต่ำสุด 100 บาท.
กรมธนารักษ์ พร้อมประกาศราคาประเมินที่ดินใหม่ เริ่มใช้ 1 ม.ค.59 โดยราคาที่ดินทั่วประเทศปรับเพิ่มขึ้น 25% ขณะที่กรุงเทพฯ ปรับขึ้น 15.78% ที่ดินสีลมยังครองแชมป์ราคาประเมินสูงสุด 1 ล้านบาทต่อตารางวา
กรมธนารักษ์,ที่ดิน,สีลม,เพลินจิต,ราคาที่ดิน,จักรกฤศฏิ์ พาราพันธกุล,ข่าว,ไทยรัฐฉบับพิมพ์